 న్యూఢిల్లీ, ఏప్రిల్ 18 (ఆంధ్రజ్యోతి): తమిళనాడులో పాలక అన్నాడీఎంకే నుంచి పార్టీ ప్రధాన కార్యదర్శి, ప్రస్తుతం బెంగళూరు జైలులో ఉన్న శశికళ, ఆమె అక్క కొడుకు, పార్టీ ఉపప్రధాన కార్యదర్శి దినకరన్లకు ఉద్వాసన పలకడం వెనుక ప్రధాని మోదీ హస్తముందని తెలుస్తోంది. అన్నాడీఎంకేను బీజేపీ ఛత్రఛాయల్లోకి తీసుకురావడంలో ఆయన కృతకృత్యులయ్యారని రాజకీయ వర్గాలు అంటున్నాయి. శశికళపై మొదటి నుంచీ ఆయనకు సదభిప్రాయం లేదు. జయలలిత మరణానంతరం ఆమె సీఎం కాకుండా విజయవంతంగా అడ్డుకున్న ఆయన.. తదనంతర పరిణామాల్లో మాజీ సీఎం ఓ.పన్నీర్సెల్వంకు అండగా నిలబడ్డారు. తర్వాత శశికళ వర్గమే తమిళనాట అధికారాన్ని చేజిక్కించుకుంది. ఈ నేపథ్యంలో ఓపీఎస్ వర్గం చాలా తెలివిగా దినకరన్ వర్గీయులు, మంత్రులు డబ్బు పంచుతున్న ఫొటోలను వెలుగులోకి తెచ్చింది. దరిదాపుగా 80 శాతం మంది ఓటర్లకు డబ్బు పంచినట్లు ఈసీకి ఫిర్యాదులు వచ్చాయి. దీంతో కొందరు మంత్రులు, దినకరన్, ఆయన మద్దతుదారు శరతకుమార్ ఇళ్లపై ఐటీ దాడులు జరిగాయి. అక్రమాలకు ఆధారాలు కూడా దొరకడంతో ఈసీ ఉప ఎన్నికను రద్దుచేసింది. ఈ వ్యవహారాలన్నిటి వెనుక మోదీ, బీజేపీ హస్తం ఉందని శశికళ వర్గం ఆరోపణలు గుప్పించింది. ఆ తర్వాత రెండాకుల గుర్తుకోసం ఈసీ అధికారులకు దినకరన్ రూ.60 కోట్ల లంచం ఇవ్వజూపారన్న వార్త సంచలనం సృష్టించింది. ఎన్నికల సంఘం ఆయనపై ఎఫ్ఐఆర్ నమోదుకు ఆదేశించింది. ఢిల్లీ పోలీసులు స్వయంగా సమన్లు అందజేయడానికి బయల్దేరడంతో అన్నాడీఎంకేలో కలకలం రేగింది.పరిస్థితిని తనకు అనువుగా మలుచుకోవడానికి మోదీ.. ఓపీఎస్ తోపాటు కేంద్ర మంత్రులు నిర్మాలా సీతారామన్, పొన్ రాధాకృష్ణన్లనూ రంగంలోకి దించారు. శశికళను, దినకరన్ను పార్టీకి దూరంగా ఉంచితే తన వర్గాన్ని అన్నాడీఎంకేలో విలీనం చేస్తానని ఓపీఎస్ బహిరంగంగా ప్రతిపాదించారు. అటు శశికళకు సన్నిహితుడైన లోక్సభ డిప్యూటీ స్పీకర్ తంబీదురైని కూడా మోదీ తన వైపు తిప్పుకొన్నారు. ఓటర్లకు డబ్బు పంచిన కేసుల్లో ఇద్దరు రాష్ట్ర మంత్రులు కూడా ఉండడం, దినకరన్పై ఫెరా ఉల్లంఘనల కేసులు వెలుగులోకి రావడంతో ఇక పార్టీ నాశనమైపోతుందన్న ఉద్దేశంతో శశికళ, దినకరన్లను వదిలించుకోవడం అనివార్యమని సీఎం పళనిస్వామి నేతృత్వంలోని సీనియర్లకు అర్థమైంది. దాంతో దినకరన్తో ప్రమేయం లేకుండానే విలీన చర్చల కోసం ఓ కమిటీని కూడా నియమించారు. ఈ కమిటీ ఓపీఎస్తోమంతనాలు జరిపింది. అటు తాజా పరిణామాలను చర్చించేందుకు బెంగళూరు జైల్లో చిన్నమ్మను కలిసిన దినకరన్.. సోమవారం సాయంత్రానికి చెన్నై చేరుకున్నారు. కొందరు మంత్రులు నేరుగా ఆయన్ను కలిసి పార్టీ పదవి నుంచి తప్పుకోవాలని కోరారు. ఆయన ససేమిరా అన్నారు. దీంతో సీనియర్లంతా మంగళవారం సమావేశమై.. దినకరన్ను, ఆయన బంధువర్గాన్ని పార్టీకి, ప్రభుత్వానికి దూరం పెట్టాలని నిర్ణయం తీసేసుకున్నారు. పార్టీ వ్యవహారాలను నడిపేందుకు ఓ కమిటీని వేస్తామని మంత్రి జయకుమార్ వెల్లడించారు. అంటే శశికళను కూడా పక్కన పెట్టేసినట్లే! ఈ పరిణామాలన్నిటి వెనుక సూత్రధారి మోదీయేనని రాజకీయ వర్గాలు స్పష్టం చేస్తున్నాయి. మన్నార్గుడి మాఫియాను అధికారానికి దూరంగా ఉంచడం ద్వారా అన్నాడీఎంకేను తమ గుప్పిట్లో ఉంచుకోవాలన్న ఆయన పంతం నెరవేరిందని అంటున్నాయి. అదీగాక..రాష్ట్రపతి ఎన్నికల్లో ఎన్డీఏ అభ్యర్థి విజయం సాధించాలంటే అన్నాడీఎంకే మద్దతు అవసరం. ఆ పార్టీ కాంగ్రెస్ దగ్గరకాకుండా చూసేందుకు మోదీ తెలివిగా దినకరన్కు ఉచ్చుబిగించారని, తద్వారా తమిళనాడు ప్రభుత్వంపై శశికళ ప్రమేయం లేకుండా చేశారని, విస్తృత ప్రణాళిక అమలుచేసి సఫలమయ్యారని రాజకీయ వర్గాలు అంటున్నాయి.
 newdhilly, epril 18 (aandhrajyoti): tamilanaadulo paalaka annadienke nunchi party pradhaana kaaryadarsi, prastutam bengaluru jailulo unna sasikala, aame akka koduku, party upapradhaana kaaryadarsi dinakaranlaku udvaasana palakadam venuka pradhaani modii hastamundani telustondi. annaadeeenkenu bgfa chhatrachaayalloki teesukuraavadamlo aayana krutakrutyulayyaarani rajakeeya vargaalu antunnayi. sasikalapai modati nunchi aayanaku sadabhipraayam ledu. jayalalita maranaanantaram aame cm kakunda vijayavantamgaa addukunna aayana.. tadanantara parinaamaallo maji cm oo.panneerselvanku andagaa nilabaddaaru. tarvaata sasikala vargame tamilanaata adhikaaraanni chejikkinchukundi. ee nepathyamlo ops vargam chala telivigaa dinakaran vargeeyulu, mantrulu dabbu panchutunna photolanu veluguloki tecchindi. daridaapugaa 80 saatam mandi otarlaku dabbu panchinatlu eeseeki firyaadulu vachayi. deentho kondaru mantrulu, dinakaran, aayana maddatudaaru saratakumar illapai it daadulu jarigai. akramaalaku aadhaaraalu kuudaa dorakadamtho eesee upa ennikanu radduchesindi. ee vyavahaaraalanniti venuka modii, bgfa hastam undani sasikala vargam aaropanalu guppinchindi. aa tarvaata rendaakula gurtukosam eesee adhikaarulaku dinakaran roo.60 kotla lancham ivvajuupaaranna vaarta sanchalanam srushtinchindi. ennikala sangham aayanapai efir namoduku aadesinchindi. dhilli poliisulu swayamgaa samanlu andajeyadaaniki bayalderadamtho annadienkelo kalakalam regindi.paristhitini tanaku anuvugaa maluchukovadaaniki modii.. ops thopaatu kendra mantrulu nirmala seetaraman, pon raadhaakrushnanlanuu rangamloki dinchaaru. sasikalanu, dinakarannu paarteeki dooramgaa unchithe tana vargaanni annadienkelo vileenam chestaanani ops bahirangamgaa pratipaadinchaaru. atu sasikalaku sannihitudaina loksabha deputy speaker tambeeduraini kuudaa modii tana vaipu tippukonnaru. otarlaku dabbu panchina kesullo iddaru rashtra mantrulu kuudaa undadam, dinakaranpai fera ullanghanala kesulu veluguloki raavadamtho ika party naasanamaipotundanna uddesamto sasikala, dinakaranlanu vadilinchukovadam anivaaryamani cm palaniswamy netrutvamloni seeniyarlaku ardhamaindi. daamto dinakarantho prameyam lekundane vileena charchala kosam oo kamiteeni kuudaa niyaminchaaru. ee commity opiestomantanaalu jaripindi. atu taja parinaamaalanu charchinchenduku bengaluru jaillo chinnammanu kalisina dinakaran.. somavaram saayantraaniki chennai cherukunnaru. kondaru mantrulu nerugaa aayannu kalisi party padavi nunchi tappukovaalani koraru. aayana sasemira annaru. deentho seeniyarlantaa mangalavaaram samavesamai.. dinakarannu, aayana bandhuvargaanni paarteeki, prabhutvaaniki dooram pettaalani nirnayam teesesukunnaru. party vyavahaaraalanu nadipenduku oo kamiteeni vestamani mantri jayakumar velladinchaaru. ante sasikalanu kuudaa pakkana pettesinatle! ee parinaamaalanniti venuka suutradhaari modeeyenani rajakeeya vargaalu spashtam chestunnayi. mannargudi maphianu adhikaaraaniki dooramgaa unchadam dwara annaadeeenkenu tama guppitlo unchukovalanna aayana pantam neraverindani antunnayi. adeegaaka..rashtrapati ennikallo ndda abhyarthi vijayam saadhinchaalante annadienke maddatu avasaram. aa party congress daggarakakunda chusenduku modii telivigaa dinakaranku uchubiginchaarani, tadwara tamilanadu prabhutvampai sasikala prameyam lekunda chesarani, vistruta pranaalika amaluchesi safalamayyaarani rajakeeya vargaalu antunnayi.